《兼山会食》
宋代·方蒙仲

惯从客里换春秋，愧见平生马少游。
怀去仅赢一黄勅，传呼能少几苍头。
浮沉冷宦存吾拙，梦寐清言写我忧。
屡欲相从奏咸夏，怕惊俚耳又休休。

作者简介：（1214—1261）宋兴化军莆田人，初名澄孙，字蒙仲，以字行。方大东子。理宗淳祐七年进士。历邵武军教授，泉州通判。知邵武军，表倡儒术，请立樵川书院，以广教学，治以最闻。官至秘书丞。始以文字见知于贾似道。及似道相，独求外补。有《女教》、《通鉴表微》、《洞斋集》。